


RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO GYVENTOJŲ INICIATYVA TEIKIAMŲ PROJEKTŲ, PROJEKTINIŲ IDĖJŲ SKIRTŲ GYVENAMAJAI APLINKAI GERINTI, ATRANKOS IR FINANSAVIMO TVARKOS APRAŠO PATVIRTINIMO

2021 m. spalio 14  d. Nr. T-600
Radviliškis


Vadovaudamasi Lietuvos Respublikos vietos savivaldos įstatymo 6 straipsnio 1 ir 28 punktais, 16 straipsnio 4 dalimi ir 36 straipsnio 4 punktu,  Radviliškio rajono savivaldybės taryba   n u s p r e n d ž i a:
. Patvirtinti Radviliškio rajono gyventojų iniciatyva teikiamų projektų, projektinių idėjų, skirtų gyvenamajai aplinkai gerinti, atrankos ir finansavimo tvarkos aprašą (pridedama).
. Paskelbti šį sprendimą Teisės aktų registre ir Radviliškio rajono savivaldybės interneto svetainėje.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras	Vytautas Simelis

PATVIRTINTA
Radviliškio rajono savivaldybės tarybos
2021 m. spalio 14 d. sprendimu Nr. T-600


RADVILIŠKIO RAJONO GYVENTOJŲ INICIATYVA TEIKIAMŲ PROJEKTŲ, PROJEKTINIŲ IDĖJŲ, SKIRTŲ GYVENAMAJAI APLINKAI GERINTI, 
ATRANKOS IR FINANSAVIMO  TVARKOS APRAŠAS



 SKYRIUS





.	Radviliškio rajono gyventojų iniciatyva teikiamų projektų, projektinių idėjų (toliau – Projektų), skirtų gyvenamajai aplinkai gerinti, atrankos ir finansavimo tvarkos aprašas (toliau – Aprašas) nustato Radviliškio rajono savivaldybės (toliau – Savivaldybė) biudžeto lėšomis finansuojamų Savivaldybės gyventojų inicijuotų Projektų viešosiose erdvėse idėjų pasiūlymų teikimo, vertinimo, atrankos, lėšų skyrimo, projektų įgyvendinimo tvarką. 

.	Projektų finansavimo tikslas – didinti piliečių įtraukimo į Savivaldybės biudžeto formavimą galimybes. Pagrindiniai uždaviniai – skatinti piliečių iniciatyvą Radviliškio rajone, gerinti ir stiprinti vietinės valdžios ryšius su gyventojais, aktyvinti gyventojų dalyvavimą atnaujinant ar sukuriant viešąsias erdves.

. Savivaldybės gyventojų Projektai, skirti gyvenamajai aplinkai gerinti, įgyvendinami kasmet, numatant tam lėšas Savivaldybės biudžete. 

.	Šiame Apraše vartojamos sąvokos:

. Projekto pasiūlymas – dokumentas su priedais pagal parengtą formą, kurį pateikia pareiškėjas, išdėstydamas idėją (Aprašo 1 priedas).

. Pareiškėjas – Radviliškio rajone gyvenamąją vietą deklaravęs asmuo, ne jaunesnis nei 16 metų, surinkęs ne mažiau kaip 25 Radviliškio rajone gyvenamąją vietą deklaravusių ne jaunesnių kaip 16 metų asmenų parašų (-us), palaikančių (-ius) projekto idėją gyvenamosios aplinkos gerinimui.

. Projektas – laiku apibrėžta kryptingos veiklos priemonių visuma, kurios tikslas – įgyvendinti Savivaldybės strateginį tikslą – patrauklios gyvenamosios aplinkos užtikrinimas. Projektai skirti viešųjų erdvių ir viešojo naudojimo infrastruktūros, susijusios su laisvalaikio, poilsio, sporto, kultūrine ir kitomis veiklomis, sukūrimui ir atnaujinimui, įgyvendinami savivaldybės teritorijoje, valstybės ar savivaldybės valdomoje bendrojo naudojimo visuomenės poreikiams tenkinti žemėje, per einamuosius metus, o, esant poreikiui, dėl techninių dokumentų rengimo, projektai gali būti įgyvendinami per 24 mėn. Jų apimtis neviršija einamųjų metų biudžete priemonei numatytos lėšų sumos. 

. mažos apimties projektas – nekomercinės paskirties infrastruktūrinis projektas, įgyvendinamas per 1 metus, kurio bendra įgyvendinimo vertė neviršija 20 tūkst. eurų. Projektas turi būti įgyvendinamas Radviliškio rajone, savivaldybės nuosavybės, panaudos ar patikėjimo teise valdomoje arba valstybinėje žemėje, kuri skirta bendram, viešam naudojimui;

. didelės apimties projektas – nekomercinės paskirties infrastruktūrinis projektas, įgyvendinamas per 2 metus, kurio bendra įgyvendinimo vertė neviršija 60 tūkst. eurų. Projektas turi būti įgyvendinamas Radviliškio rajone, savivaldybės nuosavybės, panaudos ar patikėjimo teise valdomoje  arba valstybinėje žemėje, kuri skirta bendram, viešam naudojimui;

. Vertinimo komisija – Savivaldybės direktoriaus įsakymu sudaryta Projektų pasiūlymų vertinimo komisija, sudaroma iš ne mažiau kaip 5 narių. Vertinimo komisijos funkcijos – vertinti Projektų pasiūlymus, sudaryti projektų sąrašą ir pateikti jį tolimesniam projektų atrankos etapui – viešam balsavimui. 

. Kvietimas teikti Projektų pasiūlymus (toliau – Kvietimas) – ne vėliau kaip iki einamųjų metų balandžio 30 d. Savivaldybės interneto svetainėje www.radviliskis.lt publikuojamas skelbimas, kuriame nurodomos Projekto pateikimo sąlygos ir terminai. 

. Balsavimas už Projektų įgyvendinimą – balsavimas, už pareiškėjų pateiktus ir Aprašo reikalavimus atitinkančius Projektų pasiūlymus, vyksta Radviliškio rajono savivaldybės interneto svetainėje www.radviliskis.lt. 



 SKYRIUS





. Projekto pasiūlymo paraiška teikiama 1 kartą ir gali dalyvauti vienoje iš 3 projektų kategorijų:

. Radviliškio miesto seniūnijoje įgyvendinamo mažos apimties projekto, kurio bendra įgyvendinimo vertė neviršija 20 tūkst. eurų, kategorijoje;

. Radviliškio rajone, išskyrus Radviliškio miesto seniūniją, įgyvendinamo mažos apimties projekto, kurio bendra įgyvendinimo vertė neviršija 20 tūkst. eurų, kategorijoje;

. Radviliškio rajone įgyvendinamo didelės apimties projekto, kurio bendra įgyvendinimo vertė neviršija 60 tūkst. eurų, kategorijoje.

. Projektų pasiūlymus gali teikti Radviliškio rajone gyvenamąją vietą deklaravę, ne jaunesni nei 16 metų gyventojai.

. Projektų pasiūlymai teikiami vadovaujantis Aprašu bei Kvietime nustatyta tvarka ir terminais.

. Pareiškėjas Kvietime nustatyta tvarka ir terminais pateikia užpildytą nustatytos formos Projekto pasiūlymą (Aprašo 1 priedas) ir privalomą pateikti kitą reikalingą informaciją. 

. Reikalavimai Projekto pasiūlymui:

. prie projekto pasiūlymo turi būti pateiktas pritarimas Projektui: ne mažiau kaip 25 Radviliškio rajone gyvenamąją vietą deklaravusių ir ne jaunesnių nei 16 metų gyventojų sąrašas (Aprašo 2 priedas), patvirtintas tos teritorijos, kurioje planuojama įgyvendinti Projektą, seniūno. Pritarime turi būti nurodytas projekto pavadinimas, pritariančiojo vardas, pavardė, gimimo data, deklaruota gyvenamoji vieta (pavyzdinė forma pateikiama 2 priede). Asmens duomenys bus naudojami tik pritariančiajam identifikuoti, asmens duomenys nebus skelbiami viešai;

. Projektas turi būti įgyvendinamas Radviliškio rajono savivaldybės teritorijoje viešosiose erdvėse, valstybės ar savivaldybės valdomoje bendrojo naudojimo žemėje, kuri paimta visuomenės poreikiams tenkinti;
. Projektas turi būti viešosios infrastruktūros (išskyrus gatvių/kelių, šaligatvių, pėsčiųjų, dviračių takų įrengimą, rekonstrukciją ir remontą), nekomercinis, gyvenamosios aplinkos gerinimo srities;

. Projekto sprendiniai neturi prieštarauti toje teritorijoje galiojantiems teritorijų planavimo dokumentams, jau patvirtintiems kitiems savivaldybės projektų sprendiniams, netrukdyti eksploatuoti esamų inžinerinių tinklų ir komunikacijų sistemų.

. Pareiškėjas turi teisę Projekto pasiūlymą atsiimti bet kuriuo metu iki viešos atrankos paskelbimo pradžios.

. Projektų pasiūlymai priimami Radviliškio rajono savivaldybėje, Aušros a. 10. Radviliškyje, ir elektroniniu būdu el. p. informacija@radviliskis.lt. 

. Pagal Kvietime nustatytas sąlygas pateikti Projektų pasiūlymai vertinami pasibaigus jų priėmimo terminui.

. Pateikti Projektų pasiūlymai vertinami dviem etapais:

. administracinės atitikties vertinimas;

. vieša atranka.

. Projektų pasiūlymų administracinės atitikties vertinimas atliekamas ne ilgiau kaip per vieną mėnesį nuo Kvietime nustatyto Projektų pasiūlymų pateikimo termino pabaigos dienos.

. Administracinės atitikties vertinimo metu įvertinama, ar:

. Projekto pasiūlymas ir prie jo pridėti dokumentai pateikti nustatytu terminu;

. Projekto pasiūlymas pateiktas pagal patvirtintą formą;

. Projekto pasiūlymas užpildytas lietuvių kalba;

. pateikti visi Kvietime nurodyti kartu su Projekto pasiūlymu privalomi pateikti dokumentai;

. Pareiškėjas ir Projektui pritariantys gyventojai yra Radviliškio rajone gyvenamąją vietą deklaravę ne jaunesni nei 16 metų gyventojai, sąrašas patvirtintas tos teritorijos, kurioje planuojama įgyvendinti Projektą, seniūno (Aprašo 2 priedas);

. Projektas įgyvendinamas Savivaldybės teritorijos viešojoje erdvėje, valstybės ar savivaldybės valdomoje bendrojo naudojimo visuomenės poreikiams tenkinti žemėje;

. Projekto pasiūlyme pateiktas išlaidų pagrindimas;

. Projekto sukurti rezultatai nebus naudojami komerciniais tikslais;

. Projektas techniškai įgyvendinamos Projekto pasiūlyme nurodytoje vietoje;

. Projekto sprendiniai neprieštarauja toje teritorijoje galiojantiems teritorijų planavimo dokumentams, jau patvirtintiems kitiems Savivaldybės projektų sprendiniams, netrukdo eksploatuoti  esamų inžinerinių tinklų ir komunikacijų sistemų;

. Projektas atitinka Savivaldybės strateginio veiklos plano tikslus.

. Projekto administracinės atitikties vertinimą atlieka Vertinimo komisija.

. Jei Projekto pasiūlyme pateikta neišsami ar netiksli informacija ir Vertinimo komisija negali tinkamai įvertinti paraiškos administracinės atitikties ir tinkamumo, ji turi teisę paprašyti pareiškėjo per 5 darbo dienas pateikti trūkstamą informaciją ir dokumentus, papildyti ar patikslinti Projekto pasiūlyme pateiktą informaciją. Jei Pareiškėjas per 5 darbo dienas nuo šio prašymo gavimo, prašomos informacijos ir dokumentų nepateikia arba pateikia ne visus prašomus dokumentus ir informaciją, vertintojas grąžina paraišką Pareiškėjui. 

. Laikoma, kad Projektų pasiūlymai įvertinti teigiamai, jeigu atitinka visas administracinės atitikties vertinimo sąlygas, nurodytas Aprašo 15.1–15.10 papunkčiuose. 

. Išsamus Projektų, praėjusių administracinę atitiktį sąrašas, neteikiant Projekto pareiškėjo ir Projektui pritarusių asmenų duomenų, skelbiamas Savivaldybės interneto svetainėje www.radviliskis.lt.

. Radviliškio rajono gyventojai, ne jaunesni nei 16 metų, pritarimą Projektų įgyvendinimui išreiškia balsavimu.

. Balsavimas vyksta elektroniniu būdu 14 kalendorinių dienų nuo Projektų sąrašo paskelbimo Kvietime nurodytu adresu. 

. Asmens duomenys naudojami tik Apraše numatytoms balsavimo procedūroms vykdyti.

. Atrinkti ir gyventojų pritarimą gavę nuasmeninti Projektai su aprašymais viešai skelbiami Savivaldybės interneto svetainėje www.radviliskis.lt.  

. Radviliškio rajono gyventojų Projektai finansuojami Savivaldybės biudžeto lėšomis, šių lėšų suma patvirtinama kiekvienais metais Savivaldybės tarybos sprendimu. 

. Daugiausiai gyventojų balsų gavusį (-ius) Projektą (-us) įgyvendina Savivaldybės administracija. Einamaisiais metais įgyvendinami tie Projektai, kurie gavo didžiausią gyventojų balsų skaičių. Projektų įgyvendinama tiek, kad neviršytų biudžete patvirtintų lėšų šiai priemonei finansuoti. Likę Projektai yra atmetami. Esant poreikiui, dėl techninių dokumentų rengimo, daugiausiai balsų gavę Projektai gali būti įgyvendinami per 24 mėn.

. Administracijos direktorius įsakymu patvirtina daugiausia balsų surinkusių Projektų eiliškumo sąrašą, kurį parengia Vertinimo komisija.

. Savivaldybės administracijos direktoriaus įsakymu tvirtinamame Projektų sąraše nurodomas padalinio, kuris vykdys Projektą, pavadinimas.

. Aprašo įgyvendinimą organizuoja Savivaldybės administracijos direktorius.

. Šis Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

_____________________________



Radviliškio rajono gyventojų iniciatyva       

teikiamų projektų, projektinių idėjų, skirtų 
gyvenamajai aplinkai gerinti, 

atrankos ir finansavimo tvarkos aprašo

 priedas





_____________________



(Data)

|_|Mažos apimties projektas	|_|Didelės apimties projektas




.	Bendra informacija apie projektą ir pareiškėją

	1.1. Projekto pavadinimas 




	1.2. Pareiškėjas(-a) (Radviliškio rajono savivaldybės gyventojas(-a), turintis(-i)16 metų ir deklaravęs (-usi) gyvenamąją vietą Radviliškio rajono savivaldybėje)
	Vardas ir pavardė, asmens kodas, deklaruota gyvenamoji vieta		
	Kontaktai (adresas, telefono numeris, el. p.)		




	1.3. Projekto įgyvendinimo vieta


.	Projekto aprašymas (santrauka)

	2.1. Projekto tikslas, tikslinė grupė, sprendžiama problema (ne daugiau kaip 0,5 psl.)		
	2.2. Projekto rezultatai, jų nauda, atitiktis 2021–2030 m. Radviliškio rajono savivaldybės strateginiam plėtros planui.


.	Preliminari projekto sąmata
Išlaidų pavadinimas	Planuojama išlaidų suma, Eur	Išlaidų pagrindimas
		
		
		
		
		
Iš viso:		


.	Pasiūlymo priedai
	Eil. Nr.		Priedo pavadinimas (pvz., nuotraukos, ekspertų nuomonės, rekomendacijos, vizualizacijos, brėžiniai, schemos ar kita informacija, papildanti projekto aprašymą)		Priedo lapų skaičius
	1. 				
	2. 				
	3. 				
	4. 				


.	Pasirašydamas(-a) šią formą patvirtinu, kad:


. Šiame pasiūlyme ir prie jo pridėtuose dokumentuose pateikta informacija yra teisinga.

. Sutinku, kad informacija apie mano pateiktą pasiūlymą būtų skelbiama Radviliškio rajono savivaldybės interneto svetainėje www.radviliskis.lt ir (ar) kitoje viešoje erdvėje.

. Esu informuotas(-a), jog Radviliškio rajono savivaldybės administracija (toliau – Administracija),  tvarkydama asmens duomenis, veikia kaip duomenų valdytojas. Radviliškio rajono savivaldybė (toliau – Savivaldybė) asmens duomenis tvarko vadovaudamasi BDAR 6 straipsnio e punktu šiais tikslais ir pagrindais: Savivaldybės gyventojų projektų, projektinių idėjų, skirtų gyvenamajai aplinkai gerinti, finansavimo tikslais, kurie nustatyti Tvarkos apraše, nustatant projekto teikėjo tapatybę bei deklaruotos gyvenamosios vietos adresą.

. Savivaldybė gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano projektui įvykdyti. Duomenys gali būti teikiami arba gaunami iš informacinių sistemų ir registrų aprašytų Radviliškio rajono savivaldybės asmens duomenų apsaugos politikoje. 

. Esu informuotas(-a), kad Savivaldybė gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina mano projektui įvykdyti. 

Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje.


______________	     _____________________________	
(Parašas)                   	(Vardas ir pavardė)


Radviliškio rajono gyventojų iniciatyva       

teikiamų projektų, projektinių idėjų, skirtų 
gyvenamajai aplinkai gerinti, 

atrankos ir finansavimo tvarkos aprašo

 priedas







Patvirtinu, kad esu Radviliškio rajono savivaldybės gyventojas, turintis 16 metų, ir esu susipažinęs su projektu______________________________________________ bei jai pritariu.                                                                (projekto pavadinimas)

Pasirašydamas(-a) šią formą patvirtinu, kad:

. Esu informuotas(-a), jog Radviliškio rajono savivaldybės administracija (toliau – Administracija), tvarkydama asmens duomenis, veikia kaip duomenų valdytojas. Aš sutinku, kad šioje anketoje mano nurodyti asmens duomenys (vardas, pavardė, gimimo data, deklaruota gyvenamoji vieta), Administracijos būtų tvarkomi asmens tapatybės nustatymo, asmens duomenų teisingumo patikrinimo, statistikos tikslais ir dalyvaujant apklausoje, balsuojant už iniciatyvas. Asmens duomenų tvarkymo pagrindas – Bendrojo duomenų apsaugos reglamento 6 straipsnio 1 dalies a) ir e) punktas. 

Aš esu informuotas (-a), kad turiu teisę susipažinti su savo asmens duomenimis, nesutikti, kad būtų tvarkomi mano asmens duomenys, žinoti (būti informuotas (-a) apie savo asmens duomenų tvarkymą, reikalauti ištaisyti neteisingus, neišsamius, netikslius savo asmens duomenis. 

. Esu informuotas(-a), kad Administracija gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina apklausai įgyvendinti ir projektui įvykdyti. 

Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje.


	Eil. Nr.		Vardas, pavardė, gimimo data		Deklaruota gyvenamoji vieta		Parašas
	1.						
	2.						
	3.						
	4.						
	5.						
	6.						
	7.						
	8.						
	9.						
	10.								
	11.						
	12.						
	13.						
	14.						
	15.						
	16.						
	17.						
	18.						
	19.						
	20.						
	21.						
	22.						
	23.						
	24.						
	25.						




___________________





Tvirtinu: 

Visi sąraše pasirašę asmenys – Radviliškio rajono savivaldybės gyventojai.

Seniūnas:

